Երվանդ Խոջաբաշյանը, վերջերս ավարտելով Երևանի գեղարվեստական ինստիտուտը, հանդես է գալիս իբրև հասունացած քանդակագործ, որը ապագային լուրջ հայտ է ներկայացնում: Նրա ստեղծած դիմանկարը («Սրբուհի»), որը կերտված է սև տուֆից, փայտից կատարած քանդակագործությունները («Մտորում», «Քնած կինը» և «Ընտանիքն ու երիտասարդությունը» ստելլը) կարող են քննություն բռնել ավելի նշանակալից ցուցահանդեսներում: Նրա բոլոր ստեղծագործությունները առանձնանում են պլաստիկ մտածողությամբ: